**Studio: DIZAJN VIZUALNIH KOMUNIKACIJA**

**Uvjeti za upis:**

Završen preddiplomski studij raznih vrsta dizajna i likovnih umjetnosti, grafičke tehnologije, arhitekture ili računarstva/informatike.

Uspješno polaganje prijemnog ispita.

Primljeni kandidati i kandidatkinje dužni su u prvom i drugom semestru studija položiti kolegije onog profila za koje ECTS koordinator zaključi da su u prethodnom školovanju bili manje zastupljeni.

Zbog specifičnosti rada u polju (jezika literature i programskih alata) za upis studija nužno je poznavanje engleskog jezika.

Mapa radova sastoji se od radova kandidata/kandidatkinje iz područja dizajna vizualnih komunikacija ili drugih vrsta dizajna, crtanja, fotografije, multimedije, web oblikovanja i drugih radova za koje kandidati/kandidatkinje smatraju da mogu pokazati njihovu sposobnost za studij u području dizajna u novim medijima. Mapa može sadržavati do 20 radova.

Svi radovi koje sadrži mapa moraju se predati i na CD/DVD-u i to u JPG formatu, 150 dpi, širina 700 px ili u nekom od standardnih digitalnih formata (video i interaktivni radovi).

Uz prijavu je potrebno priložiti izjavu da su svi priloženi radovi ili naznačeni dijelovi radova autorstvo pristupnika/pristupnice.

Prilikom prijave za pristupanje razredbenom postupku kandidati trebaju odabrati jedan od tri ponuđena modula: **a) Grafički dizajn, b) Interaktivni mediji, c) Tipografija**

Kandidati i kandidatkinje predaju mape radova u roku predviđenom pravilima razredbenog postupka.

Mapa radova je eliminacijski faktor.

Razgovorom se provjerava motivacija za studij, razgovara se o radovima predanim u mapi, te se analiziraju radovi iz područja dizajna.

|  |  |  |  |  |  |
| --- | --- | --- | --- | --- | --- |
| **DIPLOMSKI STUDIJ** | **Mapa** | **Razgovor** | **Pismeni** | **Ocjena 1. stupnja** | **UKUPNO** |
| Grafički dizajn, Interaktivni Mediji, Tipografija | do 40 bodova | do 40 bodova | **-** | do 20 bodova | do 100 bodova |

Uspjeh na ispitu određuje se zbrajanjem bodova u navedenim kategorijama. Na ispitu je moguće postići najviše 100 bodova. Razredbeni prag iznosi 50 bodova.